
N á v r h   u z n e s e n i a
UZNESENIE  č. ........ / 2024
Zastupiteľstvo Bratislavského samosprávneho po prerokovaní materiálu
A. s ch v a ľ u j e

zriadenie odplatného vecného bremena „in personam“ na pozemku registra „C KN“, v obci: Tomášov, k.ú. Tomášov, okres: Senec,  zapísanom na LV č. 1860, vedenom Okresným úradom Senec, katastrálnym odborom, a to rozsahu : 
· parc.č. 336/1, o výmere 1 m2 z 9498 m2, druh pozemku: zastavaná plocha a nádvorie
· parc.č. 335, o výmere 1 m2 z 2783 m2, druh pozemku: zastavaná plocha a nádvorie
· parc.č. 1230/1, o výmere 31 m2 z 3520 m2, druh pozemku: zastavaná plocha a nádvorie
v súlade s Geometrickým plánom č. 80/2023 zo dňa 11.11.2023 vyhotoveným PEMAPA spol. s r.o., Pečnianska 33, Bratislava 851 01, IČO: 50536338, overeného Okresným úradom Senec, katastrálnym odborom dňa 29.11.2023 pod č. č. G1-1733/23 (ďalej ako: „geometrický plán“) 
v prospech oprávneného  - Západoslovenská distribučná, a.s., Čulenova 6, 816 47 Bratislava, zapísaná v Obchodnom registri Mestského súdu Bratislava III, oddiel Sa, vložka      č. 3879/B, IČO: 36 361 518
 za odplatu v sume 990,- € (slovom:  Deväťstodeväťdesiat Eur).
Vecné bremeno spočíva v: 
a) zriadení a uložení Elektroenergetických zariadení, t.j. podzemné káblové VN (22 kV) vedenie,
vrátane zariadení súvisiacich a potrebných na ich prevádzku;  
a) užívaní, prevádzkovaní, údržbe, oprave, úprave, rekonštrukcii, modernizácii a akékoľvek iných stavebných úpravách Elektroenergetických zariadení a ich odstránení;

s podmienkami: 
a) oprávnený z vecného bremena podpíše zmluvu o zriadení vecného bremena do 120 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote oprávnený z vecného bremena zmluvu nepodpíše, uznesenie stráca platnosť, 
b) oprávnený z vecného bremena uhradí odplatu za zriadenie vecného bremena do 20 dní od nadobudnutia účinnosti zmluvy v zmysle § 47a Občianskeho zákonníka, 
c) návrh na vklad do katastra nehnuteľností podá ktorákoľvek zo zmluvných strán, a to až po úhrade ceny vecného bremena oprávneným z vecného bremena 


B. u k l a d á 

riaditeľke Úradu Bratislavského samosprávneho kraja zabezpečiť prípravu, spracovanie a podpis Zmluvy o zriadení vecného bremena v zmysle textu uznesenia v časti A.
Termín: do 30.04.2024
D ô v o d o v á   s p r á v a

Obec Tomášov listom zo dňa 4.12.2023 oznámila Bratislavskému samosprávnemu kraju, že  k 21.11.2023 nadobudlo právoplatnosť Kolaudačné rozhodnutie vydané pod č. SÚ 4480-583/2023/FLM na kolaudáciu stavby Materská škola v obci Tomášov s jedálňou a kuchyňou, časť ELEKTRO: „SO 101 Prípojka VN, SO 102 Distribučné rozvody NN a SO 103 Transformačná stanica 22 kV/0,4 KV“ na základe Zmluvy o postúpení práv a povinností stavebníka uzatvorenej dňa 07.11.2023 v katastrálnom území Tomášov. Ide o  stavebné objekty súvisiace s výstavbou transformačnej stanice za účelom navýšenia distribučnej kapacity na Školskej ulici, ktorá bola súčasťou projektovej dokumentácie stavby „Materská škola s jedálňou a kuchyňou“  a bez vybudovania ktorej je užívanie stavby Jedáleň s kuchyňou (novostavba podporená z projektu IROP – odovzdaná zhotoviteľom 30.06.2023)  a stavby Materská škola v obci Tomášov (novostavba podporená z projektu IROP – odovzdanie zhotoviteľom 31.10.2023) neuskutočniteľné.
[bookmark: _Hlk60749830][bookmark: _Hlk60749876][bookmark: _Hlk30160473]V súvislosti s investičným zámerom Obce Tomášov s ňou uzatvorila Západoslovenská distribučná, a.s. dňa 17.5.2023 zmluvu o pripojení odberného elektrického zariadenia žiadateľa do distribučnej sústavy č. 122317900 (ďalej len „Zmluva o pripojení“). V zmluve o pripojení sa obec zaviazala, že v rámci stavby vybuduje na vlastné náklady a nebezpečenstvo elektroenergetické stavby a zariadenia distribučnej sústavy. V Zmluve o pripojení č. 122317900 zo dňa 17.05.2023 si obec Tomášov a Západoslovenská distribučná, a.s. dohodli úpravu práv a povinností pri realizácii stavby, pričom obec sa zaviazala zabezpečiť mu práva zodpovedajúce vecným bremenám k pozemkom dotknutým realizáciou Elektroenergetickej stavby.
V rámci stavby je na dotknutých nehnuteľnostiach vo vlastníctve BSK umiestnené podzemné káblové VN (22 kV) vedenie, ktoré sa nachádza na uvedených parcelách v rozsahu vyznačenom v geometrickom pláne na zameranie vecného bremena číslo 80/2023, úradne overeným dňa 29.11.2023 pod číslom G1-1733/23
Na základe vyššie uvedeného obec Tomášov žiada o uzatvorenie Zmluvy o zriadení vecných bremien a prevzatí záväzku medzi oprávneným: Západoslovenská distribučná, a.s. a Bratislavským samosprávnym krajom ako povinným.
Súčasne  obec Tomášov zastupiteľstvo BSK žiada o možnosť prijatia zmluvných podmienok v rozsahu bezodplatnej náhrady za zriadenie vecného bremena, nakoľko  uvedená výstavba trafostanice bola nevyhnutná za účelom riadnej prevádzky dvoch stavebných objektov podporených v rámci programu IROP, pričom projekt Materská škola aj Jedáleň s kuchyňou v hodnote 3,24 mil. € boli finančne veľmi náročné aj na spolufinancovanie zo strany obce. Ide o náklady obce vo výške cca. 270.000 €, ktoré boli do tohto času vynaložené obcou na úhradu spolufinancovania a neoprávnených nákladov vzniknutých v súvislosti s realizáciou predmetných projektov v roku 2023 (vrátane samotnej výstavby trafostanice, uloženia vedenia, úhrady aktualizácií projektovej dokumentácie, geometrických plánov, úradných skúšok, revíznych správ a ďalších potrebných sprievodných podkladov).
Prílohy: 
1. list obce Tomášov
2. Geometrický plán č. G1-1733/23 overený dňa 29.11.2023
3. Kolaudačné rozhodnutie č.j.: SÚ 4480-583/2023/FLM  zo dňa 21.11.2023
4. Výpis LV č. 1860

